Hannes Kollist
Hannes Kollist (sündinud 30. novembril 1970) on eesti taimebioloog, Tartu Ülikooli taimebioloogia labori juhataja. Ta lõpetas aastal 1989 Tallinna 47. Keskkooli ja aastal 1994 Tartu Ülikooli keemia erialal. Kollist tegeleb taimede stressibioloogiaga ning õhulõhede sulgumist reguleerivate mehhanismide uurimisega. 2010. aastal pälvis ta koos Heino Moldau ja Triin Vahisaluga Eesti Vabariigi teaduspreemia geo- ja bioteaduste alal uurimuste tsükli "Taimede stressitaluvus" eest. Tema isa on Andres Kollist.